שבתי אטון

הרב שבתי אטון (כ"ב בתשרי ה'תרפ"ו, 10 באוקטובר 1925 - י"ב בשבט ה'תשס"ו, 10 בפברואר 2006), היה משגיח בישיבת פורת יוסף, חבר מועצת חכמי התורה, מייסד וראש ישיבת "ראשית חכמה" בירושלים.

ביוגרפיה 
נולד בעיר העתיקה, לרב בן-ציון אטון, מרבני ישיבת פורת יוסף ולאסתריא. מוצא משפחת אטון הינו מקהילת האי רודוס. בצעירותו למד בישיבת פורת יוסף, וכן מספר שנים בישיבת מרכז הרב (בין היתר אצל הרב צבי יהודה קוק). נישא לקלרה, בתו של הרב יוסף חיים שרבני, שהיה גם חותנו של הרב בן-ציון אבא-שאול. לזוג נולדו שני בנים ושתי בנות. לאחר נישואיו התמנה לרב שכונת מלחה.

בשנת ה'תשי"ז מונה למנהל רוחני בישיבת פורת יוסף. נהג לשלוח תלמידים מהישיבה להפיץ תורה בבתי כנסיות. נודע בשיחות המוסר שלו.

בשנת תשי"ט נפטרה בפתאומיות קלרה אשתו, בגיל 26. לאחר כמה שנים נישא בשנית לבתו של הרב חדד.

באותה שנה, ייסד את ישיבת "ראשית חכמה", על שם ספרו של רבי אליהו די וידאש, ועמד בראשה. בניין הישיבה היה בשכונת מקור ברוך, ובהמשך היא עברה לרחוב הרב בן-ציון אטון, שנקרא על שמו של אביו, בשכונת סנהדריה. נכון ל-2018 מונה הישיבה כ-140 בחורים.

מונה לחבר מועצת חכמי התורה של תנועת ש"ס כשהוקמה.

ערך את כתב העת התורני בהלכה ובאגדה "משואות".

נפטר ב-10 בפברואר 2006 י"ב בשבט ה'תשס"ו ונקבר בבית הקברות סנהדריה. בי"ב בשבט ה'תשס"ח הוכנס להיכל ישיבת "ראשית חכמה" ספר תורה לעילוי נשמתו.

בין תלמידיו הרב בן-ציון מוצפי, ראש ישיבת "בני ציון".

משפחתו 
 בנו הרב בן-ציון, ממלא מקומו בראשות ישיבת "ראשית חכמה"
 בתו כוכבית נשואה לרב שמעון זיאת, משגיח בישיבת "ראשית חכמה"
בנו עקיבא, מנכ"ל חברת "יובל ירדן" וממקימי עיתון הדרך.

כתביו
 רוח חכמה - ליקוט על התנ"ך, הש"ס וסדר התפילה, ירושלים ה'תשע"א
 ראשית דעת - משיחותיו, ירושלים ה'תשס"ט

לקריאה נוספת 
 אברהם אליעזר סופר, תולדות חכמי ירושלים בענף ג ספר רזא דשבתי, חלק א, יריד הספרים (ה'תשע"ד - ה'תשע"ט)

קישורים חיצוניים 
 קוים לדמותו של הרב שבתי אטון מאת הרב בן-ציון מוצפי.
 משואות - קובץ תורני לחידושי תורה בהלכה ובאגדה בעריכתו, באתר היברובוקס.
 
 מצבתו באתר "עדה המצבה"

הערות שוליים 

ראשי ישיבה ספרדיים
חברי מועצת חכמי התורה של ש"ס
ירושלים: רבני שכונות
רבני ישיבת פורת יוסף
בוגרי ישיבת פורת יוסף
בוגרי ישיבת מרכז הרב
תלמידי הרצי"ה קוק
עורכי כתבי עת תורניים
יהודים הקבורים בבית הקברות סנהדריה
משפחת שרבני
ישראלים שנולדו ב-1925
ישראלים שנפטרו ב-2006